stanford-oval/wikipedia huggingface dataset:
היסטוריה של נבחרת ישראל בכדורסל
שנות ה-60 > אליפות אירופה בכדורסל ורוצלב 1963

עקב העלייה בכמות הנבחרות המשתתפות, משנת 1963 ואילך החלו להיערך טורנירי מוקדמות לקביעת הנבחרות שישתתפו בטורניר הגמר. נבחרת ישראל הייתה אחת מ-13 נבחרות שהעפילו אוטומטית לטורניר הגמר שנערך בוורוצלאב, פולין.
ישראל שובצה לבית א בטורניר הגמר יחד עם נבחרות בולגריה, יוגוסלביה, טורקיה, הונגריה, הולנד, איטליה ובלגיה, כאשר שתי הנבחרות הראשונות בבית מעפילות לחצי הגמר. ישראל פתחה את משחקיה בטורניר בתבוסה 79:58 לבולגריה ובהפסד 80:73 ליוגוסלביה. במשחקה השלישי השיגה ישראל ניצחון ראשון בטורניר 55:64 על טורקיה. לאחר מכן הפסידה ישראל להונגריה 80:73 וניצחה את הולנד 55:70. ישראל סיימה את משחקי הבית בהפסד 63:57 לאיטליה ובתבוסה 93:68 לבלגיה. ישראל סיימה במקום השישי בבית ועברה לשחק על מקומות 9–12.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  יוגוסלביה | 14 | 7 | 0 | 608 | 472 | 136+ |
|  הונגריה | 12 | 5 | 2 | 499 | 455 | 44+ |
|  בולגריה | 12 | 5 | 2 | 509 | 444 | 65+ |
|  בלגיה | 11 | 4 | 3 | 520 | 512 | 8+ |
|  איטליה | 11 | 4 | 3 | 477 | 459 | 18+ |
|  ישראל | 9 | 2 | 5 | 463 | 505 | 42- |
|  הולנד | 8 | 1 | 6 | 453 | 588 | 135- |
|  טורקיה | 7 | 0 | 7 | 405 | 499 | 94- |
במשחקי הדירוג 9–12 ניצחה ישראל את רומניה 47:57 ובמשחק על המקום התשיעי ניצחה ישראל את צ'כוסלובקיה 58:60. מאזנה הכללי של הנבחרת בטורניר היה ארבעה ניצחונות וחמישה הפסדים.
תנחום כהן מינץ סיים כקלע הבולט של הנבחרת עם 150 נקודות (16.7 נקודות למשחק) ודורג במקום השישי ברשימת הקלעים של האליפות.
סגל הנבחרת באליפות: תנחום כהן מינץ, עופר אשד, עמי שלף, צבי לובצקי, אברהם חמו, רמי גוט, יגאל דר, רלף קליין, שלמה בן זאב, אברהם הופמן, חיים חזן, אילן זייגר-זוהר. המאמן: יהושע רוזין
שנות ה-60 > הטורניר הקדם אולימפי טוקיו 1964

6 נבחרות השתתפו בטורניר מה שהצריך עריכת טורנירים מוקדמים. הוחלט כי 8 הראשונות מרומא 1960 יעפילו אוטומטית, יחד עם המארחת, יפן. ישראל השתתפה בטורניר הקדם אולימפי הפאן-אירופאי שנערך בז'נבה, שווייץ ממנו העפילו רק שתי נבחרות אולימפיאדת טוקיו.
ישראל שובצה לבית ב עם נבחרות מזרח גרמניה, פינלנד, אוסטריה, הונגריה, שווייץ ויוון, כאשר שתי הראשונות מעפילות לשלב הבא בטורניר. ישראל פתחה את הטורניר בניצחון 56:65 על מזרח גרמניה, אך במשחקה השני הפסידה לפינלנד 60:55. במשחקה השלישי ניצחה ישראל את אוסטריה 45:62, אך הפסידה לאחר מכן להונגריה 61:55. ישראל סיימה את משחקיה בניצחונות 53:79 על שווייץ המארחת ו-41:53 על יוון וסיימה במקום השלישי, עם אותו מספר נקודות כמו של הונגריה השנייה ומזרח גרמניה הרביעית, בגלל הפרש סלים בבית פנימי מולן. בעקבות מיקומה, לא העפילה ישראל לשלב הבא בטורניר ועברה לשחק על מקומות 5–8.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  פינלנד | 12 | 6 | 0 | 454 | 363 | 91+ |
|  הונגריה | 10 | 4 | 2 | 436 | 396 | 40+ |
|  ישראל | 10 | 4 | 2 | 369 | 316 | 53+ |
|  גרמניה המזרחית | 10 | 4 | 2 | 419 | 363 | 56+ |
|  יוון | 8 | 2 | 4 | 427 | 436 | 9- |
|  אוסטריה | 7 | 1 | 5 | 371 | 469 | 98- |
|  שווייץ | 6 | 0 | 6 | 352 | 485 | 133- |
במשחקי הדירוג 5–8 הפסידה ישראל לבלגיה 78:69 ולמזרח גרמניה 68:55 וסיימה במקום השמיני. מאזנה הכללי של הנבחרת בטורניר היה ארבעה ניצחונות וארבעה הפסדים.
את הנקודות לישראל בטורניר קלעו: צבי לובצקי 96, תנחום כהן-מינץ 80, עופר אשד 75, אילן זייגר-זוהר 75, אלברט חמו 53, חיים חזן 47, יגאל דר (דר) 22, דוד פריש 20, עמי שלף 13, חיים שטרקמן 8, שלמה לוצקי 4.
שנות ה-60 > אליפות אירופה בכדורסל מוסקבה 1965 > מוקדמות

נבחרת ישראל השתתפה לראשונה בתולדותיה בשלב המוקדמות לאליפות אירופה. הנבחרת שובצה לבית ב, שמשחקיו התקיימו בפריז, צרפת, יחד עם לוקסמבורג, צרפת ואנגליה, כאשר שתי הראשונות עולות לטורניר הגמר.
ישראל הביסה את לוקסמבורג 42:81, הפסידה למארחת צרפת 77:75, הביסה את אנגליה 58:99 ועלתה לטורניר הגמר מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  צרפת | 6 | 3 | 0 | 257 | 161 | 96+ |
|  ישראל | 5 | 2 | 1 | 255 | 177 | 78+ |
|  לוקסמבורג | 4 | 1 | 2 | 143 | 238 | 95- |
|  אנגליה | 3 | 0 | 3 | 179 | 258 | 79- |
שנות ה-60 > אליפות אירופה בכדורסל מוסקבה 1965 > טורניר הגמר

ישראל שובצה לבית א באליפות אירופה שנערכה במוסקבה, ברית המועצות יחד עם נבחרות הונגריה, ברית המועצות, רומניה, מזרח גרמניה, איטליה, צ'כוסלובקיה ופינלנד, כאשר שתי הראשונות בבית מעפילות לחצי הגמר. ישראל פתחה בניצחון 49:60 על הונגריה. לאחר מכן הובסה מול ברית המועצות המארחת 88:50. בהמשך ניצחה ישראל את רומניה 57:59 ואת מזרח גרמניה 55:56. לאחר מכן הפסידה לאיטליה 68:47 ולצ'כוסלובקיה 71:69 לאחר הארכה. ישראל סיימה את משחקיה בבית בניצחון 51:52 על פינלנד וסיימה במקום הרביעי בבית. בעקבות זאת עברה למשחקי הדירוג 5–8.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 14 | 7 | 0 | 546 | 370 | 176+ |
|  איטליה | 12 | 5 | 2 | 487 | 466 | 21+ |
|  צ'כוסלובקיה | 12 | 5 | 2 | 522 | 443 | 79+ |
|  ישראל | 11 | 4 | 3 | 393 | 439 | 46- |
|  פינלנד | 10 | 3 | 4 | 394 | 458 | 64- |
|  גרמניה המזרחית | 9 | 2 | 5 | 389 | 454 | 65- |
|  רומניה | 9 | 2 | 5 | 477 | 464 | 13+ |
|  הונגריה | 7 | 0 | 7 | 364 | 478 | 114- |
במשחקי הדירוג 5–8 ניצחה ישראל את יוון 67:69 אחרי הארכה ובמשחק על המקום החמישי הפסידה ישראל לבולגריה 63:51. ישראל סיימה במקום השישי ומאזנה הכללי בטורניר היה חמישה ניצחונות וארבעה הפסדים. בדומה לאליפות אירופה הקודמת, גם הפעם סיים תנחום כהן מינץ כקלע הבולט של הנבחרת. הוא קלע בסך הכל 111 נקודות (15.9 נקודות למשחק) ודורג במקום העשירי ברשימת הקלעים של האליפות. סגל הנבחרת באליפות: תנחום כהן מינץ, עופר אשד, עמי שלף, צבי לובצקי, אלברט חמו, יגאל דר, רמי גוט, דוד קמינסקי, גדעון פרייטג, אברהם הופמן, אילן זייגר-זוהר, חיים חזן וחיים שטרקמן. המאמן: שמעון שלח
שנות ה-60 > משחקי אסיה 1966

נבחרת הכדורסל של ישראל השתתפה לראשונה במשחקי אסיה שנערכו בבנגקוק, תאילנד בשנת 1966
בשלב הראשון שובצה ישראל לבית ב עם נבחרות איראן, דרום וייטנאם, קוריאה הדרומית, הפיליפינים ובורמה, כאשר שתי הראשונות בבית מעפילות לחצי הגמר.
ישראל פתחה בניצחונות על איראן 55:87 ועל דרום וייטנאם 70:100. לאחר מכן הפסידה ישראל לקוריאה הדרומית 62:48. במשחקה הרביעי ניצחה ישראל את הפיליפינים 86:91 וסיימה את משחקי הבית בניצחון 51:91 על בורמה. ישראל העפילה לחצי הגמר מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  קוריאה הדרומית | 10 | 5 | 0 | 457 | 298 | 159+ |
|  ישראל | 9 | 4 | 1 | 417 | 324 | 93+ |
|  הפיליפינים | 8 | 3 | 2 | 512 | 357 | 155+ |
|  איראן | 7 | 2 | 3 | 380 | 398 | 18- |
|  דרום וייטנאם | 6 | 1 | 4 | 378 | 501 | 123- |
|  בורמה | 5 | 0 | 5 | 283 | 549 | 266- |
בשלב חצי הגמר ניצחה ישראל את יפן 34:57 ובמשחק הגמר הביסה ישראל את תאילנד המארחת 42:90 וזכתה במקום הראשון במשחקי אסיה. מאזנה הכללי של ישראל בטורניר היה שישה ניצחונות והפסד אחד.
סגל הנבחרת באליפות: אמנון אבידן, תנחום כהן מינץ, יגאל דר, גרשון דקל, עופר אשד, רמי גוט, דוד קמינסקי, צבי לובצקי, עמי שלף, חיים שטרקמן, אילן זייגר-זוהר, יצחק מזרחי. המאמן: שמעון שלח
שנות ה-60 > אליפות אירופה בכדורסל הלסינקי 1967 > מוקדמות

משחקי הבית המוקדם בו שובצה ישראל נערכו באנטוורפן, בלגיה ובמהלכן התמודדה הנבחרת מול לוקסמבורג, דנמרק ובלגיה, כאשר שתי הראשונות עולות לטורניר הגמר.
ישראל הבטיחה את עלייתה לטורניר הגמר כבר אחרי שני משחקים, לאחר שהביסה 39:81 את לוקסמבורג ולאחר מכן הביסה גם את דנמרק 49:101. ישראל סיימה את משחקיה בהפסד חסר חשיבות לבלגיה המארחת 73:70 והעפילה לטורניר הגמר מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  בלגיה | 6 | 3 | 0 | 273 | 172 | 101+ |
|  ישראל | 5 | 2 | 1 | 252 | 161 | 91+ |
|  דנמרק | 4 | 1 | 2 | 162 | 248 | 86- |
|  לוקסמבורג | 3 | 0 | 3 | 144 | 250 | 106- |
שנות ה-60 > אליפות אירופה בכדורסל הלסינקי 1967 > טורניר הגמר

ישראל שובצה לבית ב באליפות שנערכה בפינלנד יחד עם נבחרות ברית המועצות, הונגריה, יוון, איטליה, מזרח גרמניה, צרפת ובולגריה, כאשר שתי הראשונות מעפילות לחצי הגמר. ישראל פתחה את משחקיה בתבוסה צפויה לברית המועצות, הנבחרת החזקה באליפות, 93:65. לאחר מכן ניצחה ישראל את הונגריה 56:60 ואת יוון 81:91 אחרי הארכה. במשחקה הרביעי הפסידה ישראל לאיטליה 70:67. במשחקה החמישי ניצחה ישראל את מזרח גרמניה 67:74 ולאחר מכן ניצחה גם את צרפת 68:75. ישראל הגיעה למשחק מכריע מול בולגריה, כאשר ניצחון יעלה אותה לחצי הגמר, אולם היא הפסידה 78:61 וסיימה במקום הרביעי בבית, לאחר שסיימה עם אותו מספר נקודות כמו בולגריה ואיטליה, אך הפסידה לשתיהן בבית פנימי. בעקבות זאת עברה למשחקי הדירוג 5–8
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 14 | 7 | 0 | 640 | 431 | 209+ |
|  בולגריה | 11 | 4 | 3 | 475 | 473 | 2+ |
|  איטליה | 11 | 4 | 3 | 490 | 480 | 10+ |
|  ישראל | 11 | 4 | 3 | 493 | 513 | 20- |
|  יוון | 10 | 3 | 4 | 449 | 509 | 60- |
|  צרפת | 10 | 3 | 4 | 422 | 480 | 58- |
|  הונגריה | 9 | 2 | 5 | 418 | 464 | 46- |
|  גרמניה המזרחית | 8 | 1 | 6 | 435 | 472 | 37- |
במשחקי הדירוג 5–8 הפסידה ישראל לפינלנד המארחת 73:60 ולאיטליה 74:72 וסיימה במקום השמיני. מאזנה הכללי של הנבחרת בטורניר היה ארבעה ניצחונות וחמישה הפסדים. סגל הנבחרת באליפות: תנחום כהן מינץ, עופר אשד, גבי טייכנר, בילי וולד, שמואל אבישר, יגאל דר, רמי גוט, גרשון דקל, דוד קמינסקי, אברהם הופמן, חיים שטרקמן, אורי שטרן. המאמן: שמעון שלח
שנות ה-60 > הטורניר הקדם אולימפי מקסיקו 1968

ישראל השתתפה בטורניר הקדם אולימפי הפאן-אירופאי שנערך בסופיה, בולגריה לקראת אולימפיאדת מקסיקו. ישראל שובצה לבית א עם נבחרות פולין, הולנד, שוודיה, צרפת, בריטניה וצ'כוסלובקיה, כאשר שתי הראשונות מעפילות לשלב הבא בטורניר.
ישראל פתחה את משחקיה בטורניר בתבוסה 83:66 לפולין. בהמשך ניצחה ישראל את הולנד 64:66, אך הפסידה לשוודיה 76:75 אחרי הארכה ולצרפת 68:44. ישראל ניצחה את בריטניה 58:66 וסיימה בתבוסה מול צ'כוסלובקיה 105:46. ישראל סיימה במקום החמישי בבית ועברה למשחקי הדירוג 9–12.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  צ'כוסלובקיה | 11 | 5 | 1 | 528 | 336 | 192+ |
|  פולין | 11 | 5 | 1 | 485 | 426 | 59+ |
|  צרפת | 11 | 5 | 1 | 437 | 380 | 57+ |
|  שוודיה | 9 | 3 | 3 | 444 | 499 | 55- |
|  ישראל | 8 | 2 | 4 | 363 | 454 | 91- |
|  הולנד | 7 | 1 | 5 | 365 | 392 | 27- |
|  בריטניה | 6 | 0 | 6 | 355 | 490 | 135- |
במשחקי הדירוג 9–12 שובצה ישראל בבית עם הולנד (שתוצאת המשחק ביניהן נחשבה גם לשלב הזה), יוון ופינלנד. ישראל הפסידה ליוון 58:56, ניצחה את פינלנד 64:67 וסיימה במקום השני בבית ובמקום העשירי בטורניר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  פינלנד | 5 | 2 | 1 | 226 | 213 | 13+ |
|  ישראל | 5 | 2 | 1 | 189 | 186 | 3+ |
|  יוון | 5 | 2 | 1 | 205 | 205 | 0 |
|  הולנד | 3 | 0 | 3 | 195 | 211 | 16- |
מאזנה הכללי של הנבחרת בטורניר היה שלושה ניצחונות וחמישה הפסדים.
סגל הנבחרת: גבי טייכנר, עופר אשד, אריה אלבו (לא שותף), מיכה שוורץ, יגאל דר, רמי גוט, מולי אבישר, גרשון דקל, דוד קמינסקי, חיים בוכבינדר, חיים שטרקמן ו-אילן זייגר-זוהר.
שנות ה-60 > אליפות אירופה בכדורסל 1969 > מוקדמות

משחקי הבית המוקדם בו שובצה ישראל נערכו בסלוניקי, יוון ובמהלכן התמודדה מול פינלנד, אוסטריה, מערב גרמניה ויוון, כאשר שתי הראשונות עולות לטורניר הגמר.
ישראל פתחה את הטורניר עם שלושה ניצחונות על פינלנד 52:69, אוסטריה 73:85 ומערב גרמניה 50:76 וסיימה בהפסד 70:66 ליוון המארחת. ישראל סיימה ראשונה בבית בזכות יתרון בהפרש סלים בבית פנימי עם יוון ואוסטריה והעפילה לטורניר הגמר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 7 | 3 | 1 | 296 | 245 | 51+ |
|  יוון | 7 | 3 | 1 | 267 | 259 | 8+ |
|  אוסטריה | 7 | 3 | 1 | 284 | 273 | 11+ |
|  גרמניה המערבית | 5 | 1 | 3 | 264 | 287 | 23- |
|  פינלנד | 4 | 0 | 4 | 227 | 274 | 47- |
שנות ה-60 > אליפות אירופה בכדורסל 1969 > טורניר הגמר

ישראל שובצה לבית ב באליפות שנערכה באיטליה יחד עם נבחרות פולין, צ'כוסלובקיה, רומניה, איטליה וספרד, כאשר שתי הראשונות מעפילות לחצי הגמר.
ישראל הפסידה בכל משחקיה בשלב זה. היא הפסידה 92:78 לפולין, 90:82 לצ'כוסלובקיה, 75:74 לרומניה, 79:66 לאיטליה המארחת, 90:81 לספרד וסיימה במקום השישי והאחרון בבית בעקבותיו עברה למשחקי הדירוג 9–12
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  צ'כוסלובקיה | 10 | 5 | 0 | 397 | 334 | 63+ |
|  פולין | 8 | 3 | 2 | 349 | 380 | 31- |
|  איטליה | 8 | 3 | 2 | 334 | 299 | 35+ |
|  ספרד | 7 | 2 | 3 | 359 | 385 | 26- |
|  רומניה | 7 | 2 | 3 | 365 | 361 | 4+ |
|  ישראל | 5 | 0 | 5 | 381 | 426 | 45- |
במשחקי הדירוג 9–12 הובסה ישראל על ידי יוון 95:62 ובמשחקה האחרון בטורניר על המקום האחד עשר, השיגה ישראל את ניצחונה הראשון והיחיד בטורניר 83:92 על שוודיה. ישראל סיימה במקום האחד עשר במאזן של ניצחון אחד ושישה הפסדים.
אייבן לישינסקי סיים כקלע הבולט של הנבחרת עם 103 נקודות (14.7 למשחק) ודורג במקום השמיני ברשימת הקלעים של האליפות.
סגל הנבחרת באליפות: גבי טייכנר, עופר אשד, אייבן לישינסקי, גיורא דורי, חיים בוכבינדר, גבי נוימרק, חיים שטרקמן, גרשון דקל, דוד קמינסקי, איתמר מרזל, מרק טורנשיין, אילן זייגר-זוהר. המאמן: שמעון שלח
שנות ה-70 > משחקי אסיה 1970

ישראל שובצה לבית א באליפות שנערכה שוב בבנגקוק, תאילנד במטרה להגן על תוארה, יחד עם נבחרות דרום וייטנאם, סינגפור ויפן, כאשר שתי הראשונות בבית מעפילות לבית הגמר.
ישראל ניצחה בשלושת משחקיה בבית זה. היא פתחה בניצחון 59:108 על דרום וייטנאם, המשיכה בניצחון 58:98 על סינגפור וסיימה בניצחון 64:82 על יפן. ישראל סיימה במקום הראשון בבית והעפילה לבית הגמר.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 6 | 3 | 0 | 288 | 181 | 107+ |
|  יפן | 5 | 2 | 1 | 243 | 185 | 58+ |
|  סינגפור | 4 | 1 | 2 | 203 | 284 | 81- |
|  דרום וייטנאם | 3 | 0 | 3 | 202 | 286 | 84- |
בבית הגמר שובצה ישראל עם נבחרות יפן, טאיוואן, הודו, הפיליפינים וקוריאה הדרומית. ישראל פתחה בניצחון 67:83 על יפן. לאחר מכן הביסה את טאיוואן 73:114. בהמשך ניצחה ישראל את הודו 74:82 ואת הפיליפינים 78:83. במשחקה האחרון התמודדה ישראל מול קוריאה הדרומית, כשהמנצחת במשחק זה תזכה באליפות. ישראל הפסידה 81:67, הפסדה היחיד בטורניר, וסיימה במקום השני
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  קוריאה הדרומית | 9 | 4 | 1 | 393 | 320 | 73+ |
|  ישראל | 9 | 4 | 1 | 429 | 373 | 56+ |
|  יפן | 8 | 3 | 2 |  |  |  |
|  טאיוואן | 7 | 2 | 3 | 364 | 386 | 22- |
|  הפיליפינים | 7 | 2 | 3 | 381 | 378 | 3+ |
|  הודו | 5 | 0 | 5 |  |  |  |
מאזנה הכללי של הנבחרת באליפות היה שבעה ניצחונות והפסד אחד.
סגל הנבחרת באליפות: דני ברזילי, תנחום כהן מינץ, הלל גלבוע, רוני גרין, חנן קרן, אייבן לישינסקי, איתמר מרזל, גבי נוימרק, מיכה שוורץ, חיים שטרקמן, גבי טייכנר, מרק טורנשיין. המאמן: שמעון שלח.
שנות ה-70 > אליפות אירופה בכדורסל 1971 > מוקדמות

משחקי הבית המוקדם בו שובצה ישראל נערכו לראשונה בארץ בתל אביב ובמהלכן התמודדה הנבחרת מול שוודיה, הולנד וספרד, כאשר שתי הראשונות עולות לטורניר הגמר.
ישראל הבטיחה את עלייתה לטורניר הגמר כבר אחרי שני משחקים, לאחר שניצחה את שוודיה 85:96 ואת הולנד 58:70. במשחק חסר חשיבות על המקום הראשון בבית הפסידה ישראל לספרד 70:59 והעפילה לטורניר הגמר מהמקום השני בבית.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ספרד | 6 | 3 | 0 | 263 | 200 | 63+ |
|  ישראל | 5 | 2 | 1 | 225 | 213 | 12+ |
|  שוודיה | 4 | 1 | 2 | 219 | 248 | 29- |
|  הולנד | 3 | 0 | 3 | 195 | 241 | 46- |
שנות ה-70 > אליפות אירופה בכדורסל 1971 > טורניר הגמר

שראל שובצה לבית ב באליפות שנערכה במערב גרמניה יחד עם נבחרות איטליה, טורקיה, בולגריה, יוגוסלביה וצ'כוסלובקיה, כאשר שתי הראשונות מעפילות לחצי הגמר. בדומה לאליפות הקודמת, גם הפעם הפסידה ישראל בכל משחקיה בשלב זה. היא הפסידה 87:68 לאיטליה, 97:88 לטורקיה, 98:75 לבולגריה, 118:92 ליוגוסלביה, 113:85 לצ'כוסלובקיה וסיימה במקום השישי והאחרון בבית בעקבותיו עברה למשחקי הדירוג 9–12
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  יוגוסלביה | 10 | 5 | 0 | 434 | 358 | 76+ |
|  איטליה | 9 | 4 | 1 | 374 | 329 | 45+ |
|  בולגריה | 8 | 3 | 2 | 408 | 357 | 51+ |
|  צ'כוסלובקיה | 7 | 2 | 3 | 401 | 394 | 7+ |
|  טורקיה | 6 | 1 | 4 | 342 | 416 | 74- |
|  ישראל | 5 | 0 | 5 | 408 | 513 | 105- |
במשחקי הדירוג 9–12 הובסה ישראל על ידי מערב גרמניה המארחת 99:76 ובמשחקה האחרון בטורניר על המקום האחד עשר, השיגה ישראל את ניצחונה הראשון והיחיד בטורניר 74:84 על טורקיה.
באליפות אירופה השנייה ברציפות, ישראל סיימה במקום האחד עשר במאזן של ניצחון אחד ושישה הפסדים.
טל ברודי סיים כקלע הבולט של הנבחרת עם 128 נקודות (18.3 למשחק) ודורג במקום השישי ברשימת הקלעים של האליפות.
סגל הנבחרת באליפות: יוסי לז'ה, גבי טייכנר, טל ברודי, מרק טורנשיין, חנן קרן, מיכה שוורץ, חיים שטרקמן, צבי ענבר, דני ברזילי, איתמר מרזל, אברהם זוכמן, בועז ינאי. המאמן: שמעון שלח.
שנות ה-70 > הטורניר הקדם אולימפי מינכן 1972

בניגוד לטורנירים הקדם אולימפיים הקודמים, בהם השתתפה ישראל, הפעם התמודדה הנבחרת בטורניר בין יבשתי ולא בטורניר פאן-אירופאי. בטורניר שנערך באאוגסבורג, גרמניה שובצה הנבחרת לבית ב יחד עם נבחרות בולגריה, מקסיקו, קוריאה הצפונית, בריטניה ושווייץ, כאשר שתי הנבחרות הראשונות בבית מעפילות לשלב הבא.
ישראל פתחה בשני הפסדים לבולגריה 73:65 ולמקסיקו 78:76 שהכריעו למעשה את גורלה של הנבחרת בטורניר. ניצחונות על קוריאה הצפונית 66:93, בריטניה 69:81 ושווייץ 60:96 לא מנעו ממנה לסיים במקום השלישי בבית ולעבור למשחקי הדירוג 5–8.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  בולגריה | 9 | 4 | 1 | 440 | 367 | 73+ |
|  מקסיקו | 9 | 4 | 1 | 433 | 350 | 83+ |
|  ישראל | 8 | 3 | 2 | 411 | 346 | 65+ |
|  בריטניה | 7 | 2 | 3 | 378 | 399 | 21- |
|  קוריאה הצפונית | 7 | 2 | 3 | 426 | 453 | 27- |
|  שווייץ | 5 | 0 | 5 | 352 | 525 | 173- |
במשחקי הדירוג 5–8 שובצה ישראל בבית עם בריטניה (שתוצאת המשחק ביניהן נחשבה גם לשלב הזה), קנדה ושוודיה. ישראל הפסידה לקנדה 91:81, ניצחה את שוודיה 68:74 וסיימה במקום השלישי בבית עם אותו מספר נקודות כמו שוודיה וקנדה שסיימו מעליה עקב הפרש הסלים בבית הפנימי מולן, ובמקום השביעי בטורניר
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  שוודיה | 5 | 2 | 1 | 246 | 231 | 15+ |
|  קנדה | 5 | 2 | 1 | 252 | 230 | 22+ |
|  ישראל | 5 | 2 | 1 | 236 | 228 | 8+ |
|  בריטניה | 3 | 0 | 3 | 226 | 271 | 45- |
מאזנה הכללי של הנבחרת בטורניר היה ארבעה ניצחונות ושלושה הפסדים.
סגל הנבחרת: יוסי לז'ה, מולי אבישר, טל ברודי, מרק טורנשיין, חנן קרן, מיכה שוורץ, גבי טייכנר, גבי נוימרק, אלן פרידמן, איתמר מרזל, ג'ק אייזנר, בועז ינאי.
מאמן: דויל פאראק
שנות ה-70 > אליפות אירופה בכדורסל 1973 > מוקדמות

משחקי המוקדמות נערכו הפעם בשני שלבים. בשלב הראשון, ישראל שובצה לבית א שמשחקיו נערכו בווינה, אוסטריה ובמהלכן התמודדה מול צרפת, מזרח גרמניה, אוסטריה, הולנד, סקוטלנד ודנמרק, כאשר שלוש הראשונות עולות לשלב הבא בטורניר המוקדמות.
ישראל פתחה בשלושה ניצחונות רצופים על צרפת 71:75, מזרח גרמניה 80:87 ואוסטריה 78:89. לאחר מכן הפסידה להולנד 71:67 וסיימה את השלב בשני ניצחונות על סקוטלנד 77:126 ודנמרק 62:85. ישראל סיימה את הבית במקום הראשון והעפילה לשלב הבא יחד עם צרפת ומזרח גרמניה, כאשר שני הניצחונות שהשיגה מולן נחשבים לזכותה גם לשלב הבא.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 11 | 5 | 1 | 529 | 439 | 90+ |
|  צרפת | 11 | 5 | 1 | 412 | 351 | 61+ |
|  גרמניה המזרחית | 10 | 4 | 2 | 461 | 376 | 85+ |
|  הולנד | 10 | 4 | 2 | 427 | 393 | 34+ |
|  אוסטריה | 8 | 2 | 4 | 434 | 428 | 6+ |
|  דנמרק | 7 | 1 | 5 | 362 | 474 | 112- |
|  סקוטלנד | 6 | 0 | 6 | 392 | 556 | 164- |
בשלב הבא, שנערך גם הוא בווינה, התמודדה ישראל בבית עם צרפת, מזרח גרמניה, מערב גרמניה, טורקיה ויוון (כאשר תוצאות המשחקים מול צרפת ומזרח גרמניה נחשבות גם לשלב הזה). ארבע הראשונות בבית מעפילות לטורניר הגמר. ישראל הבטיחה את העפלתה לטורניר הגמר, כבר לאחר המשחק הראשון, כשניצחה את מערב גרמניה 73:84. בהמשך ניצחה ישראל גם את טורקיה 83:88 ואת יוון 73:75 וסיימה במקום הראשון בבית
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 10 | 5 | 0 | 409 | 380 | 29+ |
|  צרפת | 9 | 4 | 1 | 339 | 313 | 26+ |
|  יוון | 8 | 3 | 2 | 371 | 352 | 19+ |
|  טורקיה | 6 | 1 | 4 | 367 | 384 | 17- |
|  גרמניה המערבית | 6 | 1 | 4 | 372 | 390 | 18- |
|  גרמניה המזרחית | 6 | 1 | 4 | 326 | 365 | 39- |
בכך סיימה ישראל טורניר מוקדמות מוצלח שבמהלכו השיגה שמונה ניצחונות לעומת הפסד בודד אחד.
שנות ה-70 > אליפות אירופה בכדורסל 1973 > טורניר הגמר

ישראל שובצה לבית א באליפות שנערכה בספרד יחד עם נבחרות צ'כוסלובקיה, רומניה, פולין, ברית המועצות וטורקיה כאשר שתי הראשונות מעפילות לחצי הגמר.
ישראל פתחה את משחקיה בהפסד 92:89 לצ'כוסלובקיה אחרי הארכה. לאחר מכן ניצחה את רומניה 80:85 ואת פולין 84:98. הפסד 101:78 לברית המועצות קבע שישראל לא תעפיל לחצי הגמר. במשחקה האחרון בשלב הבתים הפסידה ישראל לטורקיה 94:93 אחרי הארכה, סיימה במקום הרביעי בבית ועברה למשחקי הדירוג 5–8.
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 10 | 5 | 0 | 459 | 353 | 106+ |
|  צ'כוסלובקיה | 9 | 4 | 1 | 364 | 370 | 6- |
|  טורקיה | 7 | 2 | 3 | 345 | 386 | 41- |
|  ישראל | 7 | 2 | 3 | 443 | 451 | 8- |
|  פולין | 6 | 1 | 4 | 376 | 408 | 32- |
|  רומניה | 6 | 1 | 4 | 369 | 388 | 19- |
במשחקי הדירוג 5–8 הפסידה ישראל לאיטליה 94:73 ובמשחק על המקום השביעי ניצחה ישראל את טורקיה 78:96. כך סיימה ישראל שביעית בטורניר במאזן של שלושה ניצחונות וארבעה הפסדים.
סגל הנבחרת באליפות: יונתן זקס, שמואל אבישר, טל ברודי, גור בן-דוד, חנן קרן, מיקי ברקוביץ', בארי לייבוביץ', גבי נוימרק, צבי ענבר, איתמר מרזל, ג'ק אייזנר, בועז ינאי. המאמן: אברהם חמו.
שנות ה-70 > משחקי אסיה 1974

ישראל שובצה בסיבוב הראשון לבית ב' בטורניר הכדורסל במשחקי אסיה 1974 שנערכו בטהראן, איראן, יחד עם נבחרת הפיליפינים, כאשר שתי הנבחרות מעפילות לשלב הבא (מה שהפך את המשחק ביניהן לחסר חשיבות מעשית). במשחק עצמו ניצחה ישראל 73:122 והעפילה לשלב הבא מהמקום הראשון בבית. בסיבוב השני שובצה ישראל לבית 2 עם נבחרות פקיסטן, קוריאה הדרומית ויפן, כאשר שתי הראשונות מעפילות לחצי הגמר. ישראל השיגה ניצחון טכני על פקיסטן, שסירבה להתמודד מולה. בהמשך, הביסה ישראל את קוריאה הדרומית 93:116 וסיימה את משחקיה בבית בניצחון על יפן 68:100. ישראל סיימה המקום הראשון בבית והעפילה לחצי הגמר
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 6 | 3 | 0 | 218 | 161 | 57+ |
|  קוריאה הדרומית | 5 | 2 | 1 | 336 | 288 | 48+ |
|  יפן | 4 | 1 | 2 | 287 | 293 | 6- |
|  פקיסטן | 2 | 0 | 3 | 175 | 274 | 99- |
בשלב חצי הגמר, פגשה ישראל שוב את הפיליפינים, הפעם למשחק מכריע, ובו ניצחה ישראל 101:123. במשחק הגמר התמודדה ישראל מול האלופה המכהנת קוריאה הדרומית וגמלה לה על ההפסד באליפות הקודמת בניצחון 85:92 ובזכייה שנייה במשחקי אסיה.
ישראל סיימה את הטורניר במקום הראשון במאזן של שישה ניצחונות וללא הפסדים.
סגל הנבחרת באליפות: מוטי ארואסטי, שמואל אבישר, מיקי ברקוביץ', טל ברודי, ג'ק אייזנר, חנן קרן, איתמר מרזל, אביגדור מוסקוביץ', שמואל נחמיאס, שוקי שוורץ, בועז ינאי, שמריהו זסלבסקי. המאמן: אברהם חמו
שנות ה-70 > אליפות אירופה בכדורסל 1975

ישראל העפילה אוטומטית לטורניר הגמר, לאחר שסיימה בין 8 הראשונות באליפות הקודמת.
ישראל שובצה לבית ב באליפות שנערכה ביוגוסלביה יחד עם נבחרות צ'כוסלובקיה, פולין וברית המועצות, כאשר שתי הראשונות מעפילות לבית הגמר. ישראל הפסידה לצ'כוסלובקיה 86:85 ולאחר מכן גברה על פולין 84:90. במשחקה האחרון בשלב זה, הפסידה ישראל לברית המועצות 85:71 וסיימה במקום השלישי בבית, בעקבותיו עברה למשחקי הדירוג 7–12
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ברית המועצות | 6 | 3 | 0 | 255 | 224 | 31+ |
|  צ'כוסלובקיה | 5 | 2 | 1 | 261 | 252 | 9+ |
|  ישראל | 4 | 1 | 2 | 246 | 255 | 9- |
|  פולין | 3 | 0 | 3 | 232 | 263 | 31- |
במשחקי הדירוג 7–12 שובצה ישראל עם פולין (שתוצאת המשחק ביניהן נחשבה גם לשלב הזה), הולנד, טורקיה, יוון ורומניה. ישראל ניצחה בכל משחקיה בשלב זה. היא פתחה בניצחון 80:81 על הולנד, המשיכה בניצחון 77:101 על טורקיה (44 נקודות למיקי ברקוביץ'), ניצחה את יוון 76:87 וסיימה בניצחון על רומניה 105:119.ישראל סיימה במקום הראשון בבית ובמקום השביעי בטורניר
| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  ישראל | 10 | 5 | 0 | 478 | 422 | 56+ |
|  פולין | 8 | 3 | 2 | 416 | 387 | 29+ |
|  טורקיה | 8 | 3 | 2 | 379 | 396 | 17- |
|  הולנד | 7 | 2 | 3 | 356 | 377 | 21- |
|  רומניה | 6 | 1 | 4 | 408 | 428 | 20- |
|  יוון | 6 | 1 | 4 | 345 | 372 | 27- |
מאזנה הכללי של הנבחרת בטורניר היה חמישה ניצחונות ושני הפסדים.
מיקי ברקוביץ' סיים כקלע הבולט של הנבחרת בטורניר עם 100 נקודות (20 למשחק) ודורג במקום הרביעי ברשימת הקלעים של האליפות (מספר נקודות ממוצע). בועז ינאי קלע 119 נקודות (17 למשחק) ודורג במקום השביעי ברשימת הקלעים של האליפות.
סגל הנבחרת באליפות: שלמה בלום, שמואל אבישר, טל ברודי, שוקי שוורץ, חנן קרן, מיקי ברקוביץ', בארי לייבוביץ', אביגדור מוסקוביץ', אור גורן, איתמר מרזל, ג'ק אייזנר, בועז ינאי. המאמן: אברהם חמו.